Harri Henn

Harri Henn (28. aprill 1942 Tartu – 25. veebruar 2016http://www.delfi.ee/news/paevauudised/eesti/suri-kaitseliidu-erukapten-harri-henn?id=73787203) oli Eesti poliitik, kõrgharidusega noorsootöötaja, riigikaitseõpetaja, erusõjaväelane (kapten) ja Tallinna linna munitsipaalpolitseinik.

Harri Henn oli Kaitseliidu 29. märtsil 1990 asutatud Tamme rühma aktiivne looja ja Tamme malevkonna pealik. Eesti Vabariigi Valitsuse korraldusega nr. 344-k määratud Kaitseliidu Tartu Maleva pealikuks. Esimene Tartu ja Tartumaa ühendatud malevate pealik. 

Henn osales Tartu Memento algatusel toimunud Tartu Lenini ausamba teisaldamisel 23. augustil 1990 koos Kaitseliidu Tamme malevkonnaga.Tähistame väärikalt ja tulevikku vaadates Kaitseliidu taasloomise 20. aastapäeva. Kaitse Kodu!, nr 1 (93/539), 2010, lk 6–7.

Tema teeneteks peetakse taasiseseisvumisele aktiivset kaasaaitamist ja Eesti Vabariigi kodanikuks olemisele registreerimisel ning julgustamist koondumisele taastatava Kaitseliidu liikmeteks astumisel, tegutsemist Rahvarindes, Muinsuskaitses, MRP-AEG-s, ERSP-s, liikumises GENF-49. 
Ta oli Eesti Kongressi liige ja Haaslava valla esimese volikogu liige. 

Eesti Vabariigi eksiilvalitsus andis talle kui meeskonnajuhile ja organiseerijale kapteni auastme (ohvitseritunnistusele nr 16 on alla kirjutanud Heinrich Mark, kes oli peaminister Vabariigi Presidendi ülesandeis ja Jüri Toomepuu, kes oli valitsuse sõjaminister). 
15. septembrist 1992 15. aprillini 1993 oli ta niinimetatud Nõmme valitsuse sõjaminister ja välisminister.

2009. aasta kohaliku omavalitsuse volikogude valimistel kandideeris ta Eesti Keskerakonna nimekirjas Tallinna Linnavolikokku.Valimistulemus valdades ja linnades.  Keskerakonda astus ta mais 2011.

2001. aastast surmani oli ta Tallinna Munitsipaalpolitsei vaneminspektor.Mupo töötajate nimekiri

Tunnustus
 1992 Eesti Kodanike Komiteede mälestusmärk registreerijaile tehtud töö eest 
 Kaitseministeeriumi II klassi teeneterist
 Kaitseliidu Valgeristi II klassi teenetemärk
 Vabadussõja mälestusrist

 Viited 

 Välislingid 
 Mupolasest vabadusvõitleja astus Keskerakonda
 Pöördumine Eesti Vabariigi 1938. a. tuginevale valitsusele
 Vabariigi Presidendi käskkiri
 Harri Henn armastab "Schmeisserit". Eesti Ekspress, 16. oktoober 1992
 Harri Henn ja kolm isamaavannet. Liivimaa Kuller, 22. oktoober 1992
 Foto
 Riho Ühtegi. Nimed, mida pole raiutud marmortahvlile. Kaitse Kodu!, nr 7 (75/521) 2007, lk 22–23.

Kategooria:Eesti Keskerakonna poliitikud
Kategooria:Eesti Kongressi liikmed
Kategooria:Kaitseliidu Tartu maleva pealikud
Kategooria:Eesti kodanike komiteede liikmed
Kategooria:Eesti maadlejad
Kategooria:Nõmme valitsus
Kategooria:Kaitseministeeriumi teeneteristi kavalerid
Kategooria:Metsakalmistule maetud
Kategooria:Sündinud 1942
Kategooria:Surnud 2016